Au Kuningas Jeruusalem
Messiaanlik kogudus ja äratuskeskus
Korrake minu järel: Mul on Jumala Sõna.
Ma õpin sellest täna ja muutun.
See uuendab mu meele,
et õpiksin tundma Jumalat ja järgima Teda siin maa peal
armastuses, lootuses ja usus.
Jeesus Kristus on Jumala Sõna, mis sai lihaks ja vereks.
Kõik, mida täna õpin, murrab liha võimu minu elus.
Kannan palju vilja ja annan au Jumalale.
Aamen! Jeesuse Kristuse nimel.
Mida tahab Jumal meie elus teha?
Mida Ta meilt nõuab ja mida Ta meile räägib?
Paasapühade kohta kirjutatakse, et see on Jumala püha.
See ei ole Iisraeli rahva püha.
Sellest sai Iisraeli rahva püha, kuna nemad on Jumala rahvas.
Peame mõistma, et kolm suurt püha -
paasapüha, nelipüha ja lehtmajade püha,
on Jumala pühad.
Jumal tähistab neid ka taevas.
Paasapüha räägib Jumala Tallest Jeesusest Kristusest.
Nelipüha tähistab koguduse sündi
ja Püha Vaimu langemist.
Lehtmajade püha räägib sellest, et oleme maa peal vaid turistid
ja meil on taevas kodu, kuhu ühel päeval jõuame -
taevariik, mille kuningas on Messias Jeesus.
Tähistame seda siin, kuna Jumal tähistab seda taevas.
Tuld Siionist
Tähistame püha uute loodutena. See on väga tähtis.
Me ei tähista seda surma toova käsusõna vaimus,
sest need, kes on Kristuses, on uued loodud.
Ometi elame siin maa peal endiselt lihas.
Meil on ikka veel asju, millest peame lahti ütlema
ja mis tuleb valguse ette tuua.
Peame laskma Jumalal teha oma südames tööd.
2 Kuningate raamat 22:1 -
Joosija oli kuningaks saades kaheksa aastat vana
ja ta valitses Jeruusalemmas kolmkümmend üks aastat;
ta ema nimi oli Jediida, Adaja tütar Boskatist.
Tema tegi, mis õige oli Jehoova silmis
ja käis kõigiti oma isa Taaveti teed,
kaldumata paremale või vasakule.
Ta käis otse.
Ta oli esimene kuningas pärast Taavetit,
kes käis Taaveti teid.
See on kõik prohvetlik.
Teame, et Jeesus Kristus on Taaveti poeg
ja Tal on Taaveti võtmed.
Teame, et Jeesus on Taaveti soost.
Need kirjakohad räägivad mulle, et pean olema siiras ja aus,
kuna nüüd tuleb paasatall.
On kirjas, et see kuningas hävitas kõik ebajumalakujud
Jeruusalemmas, Juudas ja ümbritsevail mägedel.
Ta hävitas nad.
Ta puhastas templi ning tõi preestrid ja prohvetid
tagasi jumalateenistusi pidama.
Ta tegi midagi, mis meeldis Jumalale,
ja tema kohta öeldakse, et ta käis Taaveti teid.
Teate, et Jumal ütles Taaveti kohta:
"Olen leidnud võitu, mulle meelepärase mehe,
kes on minu südame järele."
Kui Piibel ütleb, et Jumal leidis, siis Ta ka leidis.
Jumal otsib alati inimest, kes käiks Tema teid,
armastaks Teda ja toetuks Temale.
Pastor Daniel Rozen ütles, et võidmine on ka liim.
Peame haakuma Jumala külge ja Tema peab olema meie jaoks
kõige kallim ja meie elu keskpunkt.
Siis, kui Ta on meie elu keskpunkt, hävitame oma elust
kõik ebajumalad ja neid on palju.
On palju asju, mis Jumalale mitte lihtsalt ei meeldi,
vaid mis võitlevad meie elus ka Jumala tahte vastu.
Igaüks teab, mis tal elus on.
Mina tean, mis minu elus on.
Kui olen uus loodu ja uuesti sündinud,
Jumal räägib minuga.
Ta ütleb mulle Sõna kaudu, mis on hea ja mis mitte.
See on nii lihtne.
Kui armastad Jumalat, siis mõistad seda.
Usun, et see kuningas tõesti armastas Jumalat.
Ta ei veetnud paasapüha enne, kui oli tegelenud
kõigi maa probleemidega.
1 Korintlaste kirja 5. peatükis ütleb apostel Paulus,
et meie paasatall on Jeesus Kristus, Jumala Tall.
Teame, et peame Talle lähenema.
Paasapühal on meil leivamurdmine,
et meenutaksime, mida Jeesus ristil tegi.
Paasapüha tähendab ka seda, et Jumal uuendab meid.
Paasatall tähendab aga seda, et Ta ka kinnitab meid.
Jumal ütles Moosesele, et paasapüha peetakse
esimesel kuul.
Prohvetlikult viitab see Jeesusele,
kes on esimene ja viimane.
Kui osalen leivamurdmises, osalen paasapühal
ja lähenen Jumalale.
Mul peab olema puhas süda.
Pean käima meeleparanduses,
mitte hukkamõistus ega kohtumõistmises.
Au Kuninga kogudus
Meeleparandus ja kahetsus on kaks täiesti erinevat asja.
Kui meelt parandad, uueneb sinu meel.
Jätad midagi maha, mis sind vaevab,
kuna tahad liikuda edasi ja olla rõõmus.
Tahad, et su elus midagi muutuks.
Kui kahetsed, tore, pole ju enam midagi parata.
Võid meelt parandada ja lasta Jumalal end puhastada ja tervendada
ning end paasapühaks valmistada.
Võid ju kahetseda mingit väikest ebajumalat oma elus,
aga ei saa ju midagi teha.
Kahetseda tähendab küll vabandada, kuid pole ju midagi parata.
Kunagi ehk loobun sellest asjast.
Meeleparandus tähendab vihata seda, mis on vastuolus Jeesuse
ja Jumalaga.
Nii ütles ka apostel Paulus.
Usun, et too kuningas vihkas seda, mis maal toimus.
Ta vihkas seda olukorda.
Ta ei vihanud inimesi, vaid seda, mida nad tegid.
Ta hakkas hävitama ebajumalakujusid.
Vaatame, mida ta tegi 2 Ajaraamatu 34:33 -
Ja Joosia kõrvaldas kõik jäledused kõigist Iisraeli laste maakondadest
ja pani kõik, kes elasid Iisraelis, teenima Jehoovat, nende Jumalat.
Niikaua kui ta elas, ei taganenud nad Jehoovast,
oma vanemate Jumalast.
Ta hävitas Iisraelist kõik ebajumalakujud.
Peate mõistma, et Jumal on armastus;
Ta ei tee midagi meie tahte vastaselt.
Peame otsustama, mis on hea ja mis mitte.
Kas mäletate, mida Mooses Iisraeli rahvale ütles?
"Panen teie ette elu ja surma, õnnistuse ja needuse -
valige elu."
Sina pead valima. Meie peame valima.
See on meie osa.
- "Kui Jumal ei tee midagi, ei saa ka mina midagi parata."
Jumal ütleb: "Ma aitan sind. Mul on arm.
Kas tahad sellest vabaneda?"
Mõtisklesin Jeesuse sõnade üle Matteuse evangeeliumi 5. peatükis.
Matteuse 5:8 -
"Õndsad on puhtad südamelt, sest nemad saavad näha Jumalat."
Õndsad on puhtad südamelt. See on väga tähtis.
Heebrea keeles öeldakse 'südamelt terved',
ehk inimesed, kellel on südames tervis.
Taavet ütles: Kes võib tulla Jehoova pühale mäele?
See, kellel on süütud käed ja puhas süda.
See, mida Iisraeli rahvas teeb enne paasapüha, on sümbol,
kuna see räägib inimeste sisemisest olukorrast.
Peame uurima, mis on meie sees halvasti.
Mis on Jeesuse ja minu vahel?
Mida tähendab lamp?
"Sinu sõna on mu jalale lambiks
ja valguseks mu jalgteel."
Nägin, kuidas lapsed ja isa otsisid lambiga haputainast
ja mõtlesin, et see on ju kirjas Uues Testamendis, Piiblis.
Pean võtma Jumala Sõna ja laskma sel end valgustada,
kuna valgus ajab pimeduse välja.
Pimedus ei saa valguse ees püsima jääda.
Jumala Sõna on meie valgus.
Kui usume Jumala Sõna, hakkab see meie elus elama
selles valdkonnas, mis on olnud pimeduses.
Kui loed Sõna ja Jumal räägib sinuga oma Sõna tõotuste kaudu
ja usud seda, täitub see sõna usuga.
Sõna ja usk ühinevad ja saabub valgus.
Valgus ajab pimeduse välja.
Saatan ei saa sind siduda.
Nii lööd sa risti ka oma patuse liha.
See toimub Jumala Sõnaga, mitte sinu liha jõus.
"Ma pingutan ja pingutan. Ma puhastan ennast ..."
Pettud, kuna sa ei suuda puhastuda.
"Ma pingutan!" Ei, ei, ei, mitte nii!
Pead võtma lihtsalt Jumala Sõna.
Kuningas Joosija nägi, mida Jumala Sõna ütles,
ja tegi selle järgi.
See on väga lihtne. Seda tuleb vaid usus teha.
Sel juhul see toimib mu elus.
Kui ta seda tegi, see toimis.
On kirjutatud, et tema järel ei tulnud ühtki kuningat,
kes oleks käinud otse Taaveti teid. Ei olnud kedagi tema sarnast.
Seda ei öeldud isegi kuningas Saalomoni kohta.
Seetõttu otsustasin panna oma poja nimeks Joonatan Joosija.
Mul on juba poeg nimega Immanuel Azaria.
See kõnetab mind väga tugevalt.
Lähme 2. Ajaraamatusse.
Need, kes on puhtad südamelt, näevad Issandat.
Kas tead, mis sellest kuningast sai? Jumal õnnistas teda.
Jumal ütles talle: "Õnnistan sind!"
Kes tahab, et Jumal teda õnnistaks?
Me kõik tahame seda.
Usume Jumalat, kuna Tema armastas ja päästis meid,
igaüks vastavalt oma usu ja armu mõõdule.
Vastavalt saadud armule sa kasvad Temas.
Kes ei tahaks, et Jumal teda õnnistaks?
Mina küll tahan.
Mida Jeesus ütles, seda Ta ka teeb.
Ta on ustav. Jumal on ustav.
Ta palub, et laseksin Tal oma hinge puhastada,
ja et elakisn puhta südamega.
Puhas süda on selline, mis armastab.
Ja see pole alati lihtne.
Eelkõige siin Iisraelis ja ka Venemaal ei ole see lihtne.
Puhas süda armastab.
Armasta Issandat oma Jumalat ja oma ligimest, nii nagu iseennast.
Kui armastad Jumalat, hävitad kõik ebajumalakujud.
Tuld Siionist
Tead, et Jeesus suri selleks, et saaksid uueks looduks
ja elaksid Jumalale ning koos Jumalaga.
Ütlesin eelmine kord: ära teeni Jumalat ilma Jumalata,
muidu sa langed.
Jumalat tuleb teenida koos Jumalaga.
See on väga tähtis.
Ära püüa teha midagi Jumalale ilma Temata.
Aga ma teen usus, olen usus.
On hea teha asju usus, kuid pead teadma,
et Isa õnnistab sind.
See on paasapühal väga tähtis teema.
Sa pead teadma, et nii nagu Esraga,
saadab Jumal oma õnnistava käe sinuga kõikjale, kuhu sa lähed.
See on väga oluline.
Ma ei taha käia oma tahtes.
Nüüd on aeg mõelda.
Kogen, et sellist paasapüha pole meil varem olnud,
kui käesoleval aastal.
Nüüd on aeg mõelda, mida ma teen, kellele ja miks?
Miks ma seda teen? Kas Jumal palub mult midagi?
Kas teen asju puhtast südamest? Miks ma teen, mida teen?
Nüüd on paasakoristuse aeg; Isa tahab meid puhastada
ning eemaldada kõik pimeduse ja selle,
mis on meid ehk juba mitu aastat vaevanud.
Isa tahab selle kõrvaldada.
Paasapüha on uuenemise püha
ja puhastumise püha, kuna Jumal tahab meid puhastada.
See on ka valguse püha.
Samuti on see Issanda kohtumõistmise püha.
See on tõde.
Paljud ei mõista seda, kuid Taavet ja teised Jumala mehed ütlesid,
et on parem, kui Jumal meie üle kohut mõistab,
kui keegi teine seda teeb.
See on kohtumõistmise püha.
- Kust sa tead? - Nii Ta ütles neile.
Pange talle veri oma elamute uksepiitadele,
kuna tulen kohut mõistma Egiptuse jumalate üle.
Meie võitlus ei ole liha ja verega,
ka Jumala võitlus ei ole liha ja verega.
Jumal mõistab hukka kõik deemonid ja saatana kurjad jõud.
Jumala kohtumõistmine tuleb meile usklikele kasuks.
Kuid meiegi ei taha jääda talle vere alt välja.
Meie eludes on valdkondi, kuhu verd ei saa panna,
kuna seal on haputainast.
Pead laskma Jeesuse verel end kõigepealt valgustada
ja siis saab veri sind kaitsta.
Palvetame tavaliselt: "Isa, kaitse mind!"
Jumal ütleb: "Kaitsen sind juba, kuid on midagi,
millest tahan sind vabastada."
Lõpetan peatükiga 35. 2 Ajaraamat 35:1 -
Ja Joosija pidas Jeruusalemmas paasapüha Jehoova auks.
Esimese kuu neljateistkümnendal päeval tapeti paasatall.
Mooses tegi täpselt samamoodi.
Meie oleme uue lepingu all ega kuulu surnud kirjatähe alla.
Ta teadis, mida teha, ja tegi, mis vaja oli.
Paljud teavad, mida teha, kuid ei taha seda teha.
See on probleem.
Sõna ütleb, et tänu Jeesusele saime armu.
Et uueneda, vajad sa pühitsust.
Väga lihtne.
Kui tahad uut jõudu, kogeda värskust, rõõmu, armastust
ja Jumala väge, pead end pühitsema.
Palveta nii: "Isa, seisan sinu ees. Tee seda minus! Siin ma olen."
Sa tead täpselt, mida sul vaja on.
Igaüks teab, kus tema süda pole puhas
või kus on midagi veidi viltu või haiglane.
Igaüks teab, kus valdkonnas ta läbi kukub.
Pead tulema Isa juurde ja ütlema:
"Siin on mu elu ja sinu altar. Isa, Issand, ma tahan,
et sa mind pühitseksid. Ma pühendan end Sinule."
Seda ei ole lihtne palvetada, kuna tahan rõõmsat paasapüha.
Tahan nautida leivamurdmist rõõmu, mitte kurbusega.
Apostel Paulus ütles: Te ei tea, mida teete,
kuna te ei mõtle selle peale.
Suhtute pühasse õhtusöömaaega ja paasapühasse kerglaselt.
Ta ütles, et seetõttu on paljud haiged ja isegi surevad.
Käesoleval nädalal pead sa mõtlema ja laskma Jumalal end puhastada
ja ise Jumalale lähenema.
Mitte sellepärast, et pastor käskis,
ja nüüd ma pean, ma pean, ma pean,
vaid sellepärast, et sa tahad.
See tuleb sulle kasuks ja pärast Jumal tõesti õnnistab sind
ning võid kogeda Jumala ligiolu.
Tean, et armastus ja usk ei ole tunded,
kuid Jumalat võib ka kogeda.
Jumala ligiolu ja võidmist võib ka tunda.
Seda võib näha ja kogeda.
Au Kuninga kogudus
Kui tahad seda, ela puhta südamega.
Mõtle puhtaid mõtteid, räägi ja toimi puhtalt.
2 Ajaraamat 35:2 -
Tema seadis preestrid nende ametisse
ja kinnitas nad Jehoova koja teenistusse.
Ja ta ütles leviitidele, kes õpetasid kogu Iisraeli
ja olid pühitsetud Jehoovale: "Pange püha laegas kotta,
mille Saalomon, Taaveti poeg, Iisraeli kuningas on ehitanud;
teil pole vaja seda enam õlgadel kanda."
Teenige nüüd Jehoovat, oma Jumalat ja tema rahvast Iisraeli."
Kuningas kutsub neid.
Nad kandsid kogu aeg lepingulaegast oma õlgadel.
Nüüd ta ütles: Aitab! Pange see Jumala templisse.
Mulle räägib see seda, et Jumal elab minus
ja see koht kuulub vaid Talle.
See koht kuulub vaid Temale.
Paljud arvavad, et Jumal tuleb ja läheb.
Ei. Jumal on seal alati ja igavesti. Ta elab seal.
Nüüd oleme meie otsekui lepingulaegas.
Kuigi võib olla mingeid asju,
mis Tema vastu mässavad.
Jumal valis meid ja Ta on meie Isa.
Tema valis meid.
Jeesus on meie paasatall ja seepärast kiitleme Temast.
Me ei kiitle iseendast, oma tegudest ja oma jõust.
Tahame olla puhtad südamelt, kätelt süütud
ja järgida Teda. See on kõik.
See on meie eesmärk.
Kõik muu antakse meile pealegi.
Kui inimesed lakkaksid mõtlemast Jumala käe õnnistustele
ja hakkaksid selle asemel mõtlema, mis on nende osa,
siis teeb Jumal oma osa.
Mitte et Jumal poleks ustav, või ei tahaks teha oma osa.
Ta tahab seda rohkem kui meie.
Ta teeb oma osa siis, kui meie tahe uueneb.
Meie südames on vaid Jeesus. Tema ja ainult tema.
See meeldib Jumalale.
Ta näeb seda ja õnnistab.
Ja kogudus ütles: Aamen!
Jumal õnnistagu teid!
Tõlge: Monika Jaaguri